section_heading: B-57C
paragraph_text: Inačica B-57C razvijena je na osnovi B-57B te je imala dvojne komande te se je mogla rabiti za obuku pilota. Razvoj je počeo u travnju 1954. pod oznakom TB-57B, koja je kasnije zamijenjena u B-57C. Prvi avion ove inačice poletio je 30. prosinca 1954. Do kraja proizvodnje u svibnju 1956. napravljeno ih je 38 komada. Manji je broj naknadno prerađen u izvidničke avione te je označen kao RB-57C.